HERÄTYKSEN LÄPIMURTO
Evankelista Hermes Falcao Jr.
Viemässä evankeliumia kansoille
Todista Jumalan ihmeitä
Koe Jumalan ihmeitä
www.revivalexplosion.com facebook: revivalexplosion
Radio- ja TV-työ
Brasilia, Suomi, Ranska, Norja, Englanti ja USA
Sanan tunteminen
"Jeesus vastasi ja sanoi heille: -
'Te eksytte, koska te ette tunne kirjoituksia ettekä Jumalan voimaa.'"
Olen ohjelman isäntä Hermes Falcao Jr.
Tänään tahdon puhua Kirjoitusten ja Jumalan voiman tuntemisesta.
Meidän Kristus-ruumiina täytyy ymmärtää, mitä Jumalan Sana sanoo.
Täytyy myös tuntea Hengen virta ja Jumalan voima.
Uskon, että nykyajan seurakunta monesti epäonnistuu, -
koska rakastamme konferensseissa ja kokouksissa käymistä -
ja kirjojen lukemista, -
mutta nykyään monet seurakunnassa eivät tunne Raamattua.
Jeesus sanoi fariseuksille: "Eksytte eli teette virheen, -
koska ette tunne Kirjoituksia ettekä Jumalan voimaa."
Monet haluavat tuntea Jumalan voiman ja Hengen virran, -
mutta he eivät tunne Raamattua.
Jos tuntee Jumalan voiman mutta ei Raamattua, vaeltaa epätasapainossa.
Jos tuntee Sanan mutta ei Hengen virtaa, vaeltaa myös epätasapainossa.
Jumala haluaa tuoda meidät Sanan ja Hengen tasapainoon, -
jotta voimme olla tehokkaita ja vaikuttaa tähän sukupolveen.
Uskon, että tämä sukupolvi kärsii samoista asioista, -
joista puhutaan 1. Kor. 3:ssa. Siinä Paavali sanoo: -
"toinen sanoo: 'Minä olen Paavalin puolta', -
ja toinen: 'Minä olen Apolloksen'."
Sitten Paavali sanoo, että he ovat vain sanansaattajia ja sanan palvelijoita.
Yksi istuttaa, toinen kastelee, mutta Jumala on se, joka antaa kasvun.
Joskus keskitymme liikaa siihen, kuka on kuka -
ja kuka on suurin.
Ihmiset pohtivat, kuka on suurin julistaja tai herätyssaarnaaja -
Euroopassa, Amerikassa tai Brasiliassa. Kuka on vaikutusvaltaisin?
Tämä on voittanut eniten sieluja.
Tämän kokouksissa tapahtuu eniten ihmeitä. Tämä esiintyy eniten TV:ssä.
Opetuslapset keskustelivat juuri samasta asiasta evankeliumeissa.
He pohtivat pitkään, kuka heistä on suurin.
Jeesus sanoi, että jos haluaa olla suurin, kannattaa olla palvelija.
Meidän täytyy alkaa ymmärtää Kirjoituksia ja Jumalan voimaa.
Kun annamme Jumalan voiman tulla sydämeemme ja uudistaa mielemme,-
silloin käyttäytymisemme, tekomme -
sekä asenteemme muita ja itseämme kohtaan muuttuvat.
Se mullistaa elämämme ikihyviksi.
Tahdon lukea sananpaikan Joosuan kirjasta.
Joos. 1:8.
Uskon, että näillä kohdilla on paljon sanottavaa meille nykypäivänä.
"Älköön tämä lain kirja sinun suustasi poistuko, -
vaan tutkiskele sitä päivät ja yöt, että tarkoin noudattaisit kaikkea, -
mitä siihen on kirjoitettu, -
sillä silloin sinä onnistut teilläsi ja silloin sinä menestyt."
Monet kyselevät, miten he voisivat saavuttaa hengellisen menestyksen.
Miten voisin olla joku? Miten voisin vaikuttaa sukupolveeni?
Miten voisin menestyä liiketoimissani, yrityksessäni, palvelutyössäni, -
työpaikallani tai muualla?
Jumalan Sanassa on menestyksen resepti.
Tässä käsketään pitämään lain kirja aina suussa.
Se tarkoittaa tunnustamista. Jumalan Sanan tunnustaminen on tärkeää.
Emme tunnusta sairautta, epätoivoa emmekä masennusta vaan Sanaa.
Älköön se suustasi poistuko. Tutkiskele sitä päivät ja yöt.
Se tarkoittaa mielen uudistamista.
Tutkiskelet sanaa päivät ja yöt, -
jotta ajatuksesi pysyvät Jumalan Sanassa.
..."että tarkoin noudattaisit kaikkea, mitä siihen on kirjoitettu".
Kun tunnustaa ja tutkiskelee, sitten tekee.
Toiminta seuraa tunnustamista ja ajattelua.
Käyttäytyminen on ajattelun ja uskomisen hedelmää.
Se, mitä tutkiskelemme päivät ja yöt, muuttuu teoiksi.
Raamatussa sanotaan, että silloin sinä onnistut teilläsi ja menestyt.
Kiinnitä huomiota sanaan "silloin".
Se liittää yhteen edeltävän ja seuraavan lauseen.
..."silloin sinä menestyt."
Jos haluat menestyä, tämä kirja älköön koskaan poistuko suustasi.
Tutkiskele sitä päivät ja yöt, -
että tarkoin noudattaisit kaikkea, mitä siihen on kirjoitettu, -
sillä silloin sinä menestyt.
Miten voisin tutkiskella jotakin, mitä en tunne?
Miten voisin tutkiskella Raamattua, jos en tunne sitä?
Miten voin tunnustaa raamatunjakeita, jos en tunne niitä.
Kun saatana kiusasi Jeesusta erämaassa, -
Raamatussa sanotaan, että vihollinen toi Jeesuksen eteen kolme kiusausta.
Jeesus vastasi niistä jokaiseen Kirjoituksilla: "Kirjoitettu on..."
"Kirjoitettu on..."
Kun paholainen tuli toisen kiusauksen kanssa, -
ja siinä oli mukana kohta Kirjoituksistakin, -
Jeesus vastasi Kirjoituksilla: "Taas on kirjoitettu..."
Miten Jeesus olisi voinut vastata Kirjoituksilla, -
jos Hän ei olisi tiennyt, mitä Kirjoituksissa sanotaan?
Monet epäonnistuvat, koska he tuntevat vain Kirjoitukset -
saarnaajien kautta.
Täytyy tuntea Kirjoitukset myös itsekseen.
Täytyy saada Kirjoitukset, joita kuulet lempi-TV-ohjelmastasi -
tai sunnuntain saarnasta.
Täytyy tutkia Kirjoituksia.
Ne täytyy tuntea myös itsekseen, -
jotta kun vihollinen tulee, voit sanoa: "Kirjoitettu on... Taas on kirjoitettu."
Tunnet Kirjoitukset ja Jumalan voiman.
Et ole kuin fariseukset, -
jotka eivät tunteneet Kirjoituksia eivätkä Jumalan voimaa.
Järjestimme hiljattain Suomen Turussa ilmiömäisen kurssin.
Oli todella mahtavaa, -
mitä Herra teki kurssilaisten elämässä kolmen kurssipäivän aikana.
He ottivat sen ajan ja ajoivat kaukaa. Jotkut lensivät muista maista -
kuuntelemaan Jumalan Sanaa Pyhän Hengen voitelun alla.
He kuulivat Sanan.
He päästivät Jumalan Sanan sydämeensä voimallisesti.
Kurssin lopussa -
joidenkin ilmeetkin olivat täysin erilaiset, -
koska he näkivät itsensä Jumalan Sanan linssien läpi.
He näkivät, keitä he ovat Kristuksessa -
ja miten paljon Herra on jo antanut heille Sanassa.
Katsomme nyt muutamia inserttejä, joilla kurssilaiset todistavat, -
miten Jumalan Sana kosketti ja miten Jumalan voima muutti heidät.
Uskon, että pidätte inserteistä.
Rohkaisen teitä tulemaan seuraavalle kurssillemme, -
joka järjestetään Norjassa.
Se on mahdollisuus erottaa aikaa Jumalan Sanan kuulemiselle, -
Jumalan Sanalla täyttymiselle -
sekä Pyhän Hengen voimalle ja vuodatukselle.
Uskon Jumalan nostavan sukupolvea, joka tuntee Hengen voiman -
ja lisäksi Kirjoitukset.
He voivat keskustella Kirjoituksista ja selittää -
asioita ihmisille Sanan valossa.
He voivat vaikuttaa yhteisöihimme, kaupunkeihimme ja maailman maihin.
Olet osa tätä.
Näytämme nyt inserttejä todistuksista ja kuvia kurssilta.
Ne ovat siunaukseksi.
Inserttien jälkeen jatkan opetusta -
Kirjoitusten ja Jumalan voiman tuntemisesta.
Jatketaan kohta.
Uskoin yksinkertaisesti, että Raamattu sanoo näin: -
Jeesuksen nimi on yli kaikkien muiden nimien.
Teistä jotkut ovat pahojen henkien kiusaamia. Teidän täytyy ymmärtää, -
että Jeesuksen nimi on yli kaikkien nimien, pahojen henkien, Luciferin -
ja yli kaikkien muiden nimien.
Muistan, kuka olen, minne Hän on minut asettanut, -
ja että Hän on minussa, minä olen Hänessä ja me olemme yksi.
Me olemme voittamattomia. Ei ole rajoja.
Jeesuksen läsnäolo on ollut ihan käsinkosketeltavaa.
Voin suositella kurssia sinulle. Et tule katumaan sitä.
Se on ollut elämäni parhaita kokemuksia. Siunausta!
Anna kaikkien esteiden murtua.
Anna kahleiden katketa.
Jumala, murran pelon hengen tänä iltana.
Jeesuksen nimessä! Murran arkuuden hengen.
Jeesuksen nimessä!
Voitat asiat, jotka ovat pitäneet sinua vankina elämässäsi.
Tulet voittamaan pelon, masennuksen, -
sairauden ja hengen, joka hyökkää sinua kohti.
Kiitos Jumalalle!
Olen varma, että lyhyet videoinsertit innoittivat sinua.
Voi todella nähdä, että Henki ja Sana koskettivat kurssilaisia.
Olen melko varma, että he muuttuivat ikihyviksi.
Kun päästää Jumalan Sanan juurtumaan sisimpäänsä -
ja uudistamaan mieltä Sanan mukaisesti, -
muuttuu ikihyviksi.
Tule kurssillemme Norjaan marraskuussa.
Olen sataprosenttisen varma, että elämäsi muuttuu ikihyviksi.
Tahdon lukea vielä muutaman raama- tunkohdan, koska puhumme siitä, -
miten tärkeää on tuntea Kirjoitukset ja Jumalan voima.
2. Tim. 3:16:ssa -
Paavali sanoi jotakin mahtavaa: -
"Jokainen kirjoitus, joka on syntynyt Jumalan Hengen vaikutuksesta, -
on myös hyödyllinen opetukseksi, nuhteeksi, ojennukseksi, -
kasvatukseksi vanhurskaudessa".
Näetkö, mitä hän sanoo tässä?
Monet nuoret sanovat haluavansa opettaa ja julistaa Sanaa.
Jotta voi opettaa jotakuta, täytyy tuntea sen, mistä opettaa.
Ei voi opettaa vain mielipiteiden perusteella.
Mielipiteelläsi ei ole merkitystä.
Se voi kuulostaa tylyltä, mutta se on totta.
Minun tai sinun mielipiteillä ei ole merkitystä.
Vain sillä on merkitystä, mitä mieltä Jumala on.
Jumalan mielipide löytyy Raamatusta, Sanasta.
Jos haluat tietää, mitä Jumala ajattelee, lue Sanaa.
Haluatko tietää, millainen Jumala on? Lue Sanaa.
Jotkut sanovat, että täytyy kokea. Toki.
Raamattu rohkaisee kokemaan Jumalan voiman ja läsnäolon.
Täytyy tuntea sekä Kirjoitukset että Jumalan Sana. Paavalin mukaan -
jokainen Jumalan Hengen vaikutuksesta syntynyt Kirjoitus -
on hyödyllinen opetukseksi, nuhteeksi...
Monet seurakunnassa eivät pidä siitä, että ihmisiä nuhdeltaisiin.
"Ei pidä nuhdella vaan rakastaa."
Jos rakastaa ihmistä, -
heitä nuhtelee rakkaudellisesti.
Kerron esimerkin.
Kuvittelepa, että näet kaupungilla lapsen -
seisomassa keskellä katua.
Katua pitkin on tulossa autoja kovaa vauhtia kohti lasta.
Lapsi seisoo vaarallisessa paikassa.
Mitä tekisit?
Ensimmäisenä tietysti juoksisit lapsen luo ja veisit hänet turvaan.
Miksi? Koska haluat suojella lasta kuolemalta -
tai vahingoittumiselta.
Tekosi...
Tekosi saattaa olla hyvin voimakas ja tyly, -
koska ryntäsit paikalle ja nappasit lapsen nopeasti mukaasi.
Mitä jos paikalle tulisi ulkopuolinen, joka ei nähnyt kokonaistilannetta?
Hän voisi sanoa: "Onpa tylyä ja töykeää, -
että aikuinen nappaa lapsen noin rajusti. Se ei ole oikein."
Mutta itse asiassa tulee pelastaneeksi lapsen hengen.
Se saattaa näyttää tylyltä, -
mutta se oli oikea tapa viedä lapsi pois vaaratilanteesta.
Samanlainen asia voi tapahtua seurakunnassa.
Jotkut vaeltavat synnissä ja vaikeuksissa.
He ovat kovin ahdistettuja. Joskus voi vain katsoa heitä ja sanoa: -
"Jeesuksen nimessä vedän sinut ulos tilanteesta! Vedän sinut ulos vahvasti!
Nuhtelen sinua rakkaudellisesti. Vedän sinut ulos Jeesuksen nimessä."
Vaikka se voi näyttää tylyltä ja äärimmäiseltä, -
ihminen vedetään ulos.
Tietysti on aika olla hellä.
On aika olla huolehtivainen ja rakastava, -
mutta Raamatun mukaan Kirjoitus on nuhteeksi -
ja kasvatukseksi vanhurskaudessa.
Sinun täytyy tietää, että Jumalalla on erilaisia tapoja -
tuoda ilmi rakkauttaan, huolenpitoaan ja voimaansa.
Emme voi rajoittaa ajatuksillamme, millainen Jumala on.
"Tuo ei kuulosta rakkaudelta. Tuo ei ole rakkautta."
Aivan kuten esimerkissäni, jos pelastaa jonkun hengen, -
jos nuhtelulla pelastaa jonkun hengen -
tai ojentaa ihmisen omaksi parhaaksi, se on sen arvoista.
Luen vielä 2. Tim. 2:15:n: -
"Pyri osoittautumaan Jumalalle semmoiseksi, joka koetukset kestää, -
työntekijäksi, joka ei työtään häpeä, joka oikein jakelee totuuden sanaa."
On oikea tapa jaella Sanaa.
On olemassa vanha ja uusi liitto.
Täytyy tuntea Kirjoitukset, jotta voi tulkita oikein -
ja ymmärtää, mitä Jumala sanoo.
Siksi Paavali kehottaa kutsun saaneita tutkimaan Sanaa, -
jotta he osoittautuisivat Jumalalle kelvolliseksi, työntekijäksi, -
joka ei työtään häpeä, joka oikein jakelee totuuden sanaa.
Rukoilen nyt kosketusta kaipaavien puolesta.
Kannan rukouksessa niitä, jotka ovat saaneet kutsun, -
että Jumala painaisi kiireellisyyden tunteen sydämeesi.
Sanot: "Olen varma, että minut on kutsuttu julistamaan Sanaa."
Ystäväni, tahdon kertoa vilpittömästi, että sinun täytyy valmistautua.
Sinun on valmistauduttava Sanassa ja Jumalan voimassa.
Sinun on tutkittava, jotta voit osoittautua Jumalalle kelvolliseksi.
Kannan rukouksessa niitä, joilla on Jumalan kutsu elämässään.
Kohota kätesi. Rukoilen puolestasi ja siunaan sinua. Isä, rukoilemme nyt -
kaikkien Jumalalta kutsun saaneiden puolesta.
Valaise heille, miten kiireellistä on tuntea Kirjoitukset ja Jumalan voima.
Nuhtelen omahyväisyyttä.
Nuhtelen saamattomuuden henkeä.
Murran kaikki pelon ja arkuuden henget Jeesuksen nimessä.
Isä, rukoilen, että he saavat sydämen, -
joka janoaa Sanaasi.
Anna heille sydän, joka janoaa kuulla totuutta.
Isä, rukoilen, etteivät he haaraudu -
väärään ajatteluun ja opetukseen vaan ovat vakaita.
Rukoilen, että he tutkivat Kirjoituksia -
ja etsivät ahkerasti sydäntäsi.
Jumala, Jeesuksen nimessä, ota heidät käyttöön.
Täytä heidät Pyhällä Hengellä.
Sytytä heidät palamaan Sinulle. Anna heidän palata ensirakkauteen.
Isä, sytytä Jumalan tuli heidän sydämeensä.
Anna tulen saada heidät täyttymään Sanalla ja Hengellä.
Isä, tuon eteesi ne, jotka ovat nyt hämillään.
Rukoilen Jeesuksen nimessä, että kaikki hämmennys hälvenee -
Jumalan Sanan voimalla. Nuhtelen kaikkia hämmennyksen pilviä -
ihmisten mielissä, Jeesuksen nimessä.
Nuhtelen hämmennystä, pelkoa ja ahdistusta.
Isä, kosketa heitä. Anna heidän tuntea Pyhän Hengen kosketus -
ja kätesi kosketus.
Jos olet sairas, laita käsi sairaan tai kipeän paikan päälle.
Rukoilen tässä hetkessä, että Jumalan Hengen voima -
tulee ruudun läpi. Jeesuksen nimessä, tule terveeksi!
Käsken kivun lähteä ruumiistasi ja kidutuksen sielustasi -
tässä hetkessä Jeesuksen nimessä.
Puhuttelen jokaista sairautta.
Puhuttelen polvia, selkiä ja niskoja.
Käsken niiden parantua Jeesuksen nimessä.
Puhuttelen vatsasairauksia. Tule terveeksi Jeesuksen nimessä.
Henkäisemme terveyttä ruutujen läpi Jeesuksen Kristuksen nimessä.
Julistan yllenne terveyttä, elämää -
ja rauhaa tässä hetkessä Jeesuksen nimessä.
Ota vastaan Jumalan Hengen kosketus -
Jeesuksen väkevässä nimessä.
Isä, nosta julistajia, uudenlaisia julistajia Suomeen, -
Ruotsiin, Viroon ja muihin kansoihin.
Nosta ihmisiä, jotka johtavat maitaan ja muita maita -
totuuden, voiman, viisauden ja tiedon sanalla -
Jeesuksen nimessä. Rukoilen yliluonnollisuuden käynnistymistä.
Isä, tuon eteesi ne, jotka haluavat tulla kurssille.
Auta heitä joka tavalla pääsemään sinne Jeesuksen nimessä. Aamen.
Kiitos, Jeesus.
Jos ohjelma ja työmme ovat siunanneet sinua, -
rukoilen ryhtymään kuukausilahjoittajaksi.
Olemme läheisessä rukousyhteydessä kumppaneihimme.
Meillä on yksi sydän ja halu.
Haluamme nähdä, miten ihmiset nousevat, -
sieluja voitetaan Jeesukselle ja ihmisiä nostetaan työhön -
ravistelemaan alueita ja kansakuntia Jumalan voimalla.
Ota meihin yhteyttä, jos haluat kumppaniksemme.
Lähetä meille sähköpostia ja pyydä ohjeita.
Neuvomme kyllä. Meille voi myös soittaa. Neuvomme puhelimitse.
Siitä tulee siunaus. Kiitän niitä, jotka jo ovat kumppaneitamme.
Rakastamme teitä. Liitämme kädet yhteen, -
jotta voimme nähdä Pyhän Hengen liikkeen vaikuttavan -
yhteisöissä, kaupungeissa ja kansoissa Jumalan kunniaksi.
Lähetä meille rukouspyyntöjä. Rukoilemme niiden puolesta.
Jos sinulla on rukouspyyntöjä, lähetä ne meille. Jumalan siunausta!
Olet meille rakas. Nähdään ensi kerralla! Jumalan siunausta!
Ollaan yhteydessä. Hei hei!
Uskoin yksinkertaisesti, että Raamattu sanoo näin: -
Jeesuksen nimi on yli kaikkien muiden nimien.
Teistä jotkut ovat pahojen henkien kiusaamia. Teidän täytyy ymmärtää, -
että Jeesuksen nimi on yli kaikkien nimien, pahojen henkien, Luciferin -
ja yli kaikkien muiden nimien.
Muistan, kuka olen, minne Hän on minut asettanut, -
ja että Hän on minussa, minä olen Hänessä ja me olemme yksi.
Me olemme voittamattomia. Ei ole rajoja.
Jeesuksen läsnäolo on ollut ihan käsinkosketeltava.
Voin suositella kurssia sinulle. Et tule katumaan sitä.
Se on ollut elämäni parhaita kokemuksia. Siunausta!
Anna kaikkien esteiden murtua.
Anna kahleiden katketa.
Jumala, murran pelon hengen tänä iltana.
Jeesuksen nimessä! Murran arkuuden hengen.
Jeesuksen nimessä!
Voitat asiat, jotka ovat pitäneet sinua vankina elämässäsi.
Tulet voittamaan pelon, masennuksen, -
sairauden ja hengen, joka hyökkää sinua kohti.
REVIVAL EXPLOSION MINISTRIES -JÄRJESTÖ
Evankelista Hermes Falcao Jr.
Viemässä evankeliumia kansoille
Todista Jumalan ihmeitä
Koe Jumalan ihmeitä
www.revivalexplosion.com facebook: revivalexplosion
Radio- ja TV-työ
Brasilia, Suomi, Ranska, Norja, Englanti ja USA
Suomennos: Marianne Tenetz